Lav et referat af nedenstående tekst:

Tekst:
Selvom lørdagen begynder frostfrit i det meste af landet, er det ikke nogen lun decemberdag, der venter forude. I løbet af dagen kommer temperaturen ikke længere op end to til tre grader, hvor det bliver varmest. Nogle steder vil vi ligge helt nede omkring nul grader. Generelt bliver dagen i første omgang præget af et strøg af byger, der ligger ind over landet. Nogle steder vil bygerne give slud, men meget af det vil være regn. Det er et lille lavtryk, der ligger og snurrer rundt om sig selv, mens det langsomt mister pusten. Det vil ikke blæse så meget, og derfor vil det føles som omkring frysepunktet at være ude. Bygerne bevæger sig i løbet af formiddagstimerne mod øst, og så kan der efterfølgende komme solstrejf over den vestlige del af landet, inden solen går ned. Solen går nu ned inden klokken 16 i hele landet. Længere mod øst når opklaringen ikke at slå igennem, så her må vi belave os på lidt flere skyer. I aften falder temperaturerne igen til under frysepunktet, og så venter der en kold nat med temperaturer helt ned til minus fem grader.

Referat:
Et lille lavtryk skal hen over landet, så der er kan være både slud og regn i bygerne.